Sinopterus
<s>Sinopterus ("kinesko krilo") bio je rod pterosaura pterodaktiloida iz porodice Tapejaridae koji je nastanjivao područje Formacije Jiufotang u Liaoningu (Kina) tokom aptija (donja kreda).</s><s>Priključene su mu tri vrste, mada se obično samo dvije smatraju važećim.</s><s>Sinopterus je poznat po svojoj proporcionalno velikoj lubanji, zašiljenim kljunom kao kod ptica, dugoj koštanoj kresti koja počinje sa visokom premaksilarnom kosti i proteže se nazad sredinom lubanje da bi formirala vrh iznad stražnjeg kraja lubanje.</s><s>Također nije imao zube.</s>

<s>Opis i klasifikacija</s>

<s>Nomenklaturni tip, S. dongi, zasniva se na IVPP V13363, povezanom, gotovo potpunom skeletu.</s><s>Lubanja te jedinke duga je 17 centimetara, a raspon krila se procjenjuje na 1,2 metra.</s><s>Autori su sugerirali da je bio svejed i naglasili da je on prvi zabilježeni tapežarid pronađen izvan Brazila, kao i najraniji i sa najpotpunijim skeletom.</s>

<s>Drugu vrstu, S. gui, 2003. su imenovali Li, Lü i Zhang na osnovu BPV-077, još jednog gotovo potpunog skeleta iz Formacije Jiufotang.</s><s>Navodno se razlikovao od S. dongi prije svega po svojoj manjoj veličini (bio je upola manji) i sraslim ramenim pršljenima, mada je kasnije dokazano da oni nisu bili srasli.</s><s>Većina kasnijih istraživanja pokazala je da bi S. gui mogao jednostavno biti mlađi primjerak S. dongi.</s>

<s>Treća vrsta, S. jii, priključena je rodu Sinopterus 2007. godine.</s><s>Naziv su joj prvi dali Lü & Yuan 2005. i prozvali je nomenklaturnim tipom novog roda, kojeg su nazvali Huaxiapterus.</s><s>Međutim, dva naknadna istraživanja 2007. i 2011. pokazala su da je H. jii bio u bližem srodstvu sa Sinopterusom nego drugim dvijema vrstama također priključenim rodu Huaxiapterus, "H." corollatus i "H." benxiensis.</s><s>Obije grupe istraživača zaključile su da se Huaxiapterus jii stoga treba reklasificirati kao Sinopterus jii i da dvijema vrstama "Huaxiapterusa" treba novi naziv roda.</s>

<s>Izvori</s>

<s>Vanjske poveznice 
 Sinopterus  na The Pterosauria</s>

<s>Pterodaktiloidi</s>

